
Abstract
Peacekeeping is one among a range of activities undertaken by the United Nations and other international actors to maintain international peace and security throughout the world. Although peacekeeping is the focus of thisdocument, it is important for practitioners to understand how it relates toand differs from conflict prevention, peacemaking, peace enforcement and peacebuilding.
 
1. Clarificări conceptuale
Prin acţiuni militare altele decât războiul înţelegem utilizarea tuturor capabilităţilor militare în toate formele de operaţiuni mai puţin războiul. Aceste acţiuni vin în completarea utilizării instrumentelor de putere a statului, înainte, în timpul sau după încheierea unui război sau conflict armat, chiar şi  fără a se ajunge la acesta.
În viziunea armatei SUA scopurile acţiunilor militare altele decât războiul, constau în:
descurajarea războiului, rezolvarea conflictului, promovarea păcii, sprijinirea autorităţilor civile.
Scopurile acestea le întâlnim şi în preederile legislative româneşti specifice domeniului, dar cu deosebirea că descurajarea războiului este înlocuită cu prevenirea acestuia. Prevenirea războiului este o noţiune  mai largă, aceasta putând fi realizată printr-o multitudine de acţiuni şi mijloace.
Aşadar, prin descurajarea izbucnirii războiului înţelegem  determinarea adversarului să renunţe la anumite scopuri, acţiuni, mijloace de teama ripostei şi a riscurilor pe care le-ar atrage folosirea acestora. Dacă descurajarea declanşării războiului presupune  în principal mijloace militare, o reacţie violentă, prevenirea războiului presupune măsuri politice nefiind  specifică acţiunilor militare, ci măsurilor de diplomaţie preventivă, politice şi economice.
Prin sprijinirea autorităţilor civile înţelegem soluţionarea crizelor interne şi nu un sprijin nelimitat şi necondiţionat. Acest sprijin se acordă concomitent cu  asigurarea respectării constituţiei, a stabilităţii interne şi a ordinii şi liniştii publice, având la  baza legile specifice unui stat de drept, principiul separaţiei  puterilor prevăzute în Constituţie.
Dacă în cazul războiului sau conflictului armat, scopul strategic  constă în înfrângerea adversarului şi impunerea îndeplinirii obiectivelor strategice naţionale, a unei alianţe sau coaliţii, în cazul acţiunilor militare altele decât războiul, se urmăreşte  soluţionarea situaţiilor de criză fără a se mai ajunge la război, evitându-se astfel pierderi de vieţi omeneşti, distrugerea de bunuri şi suferinţa populaţiei sau reducerea acestora la un minim rezonabil.
Spre deosebire de război în acţiunile militare altele decât războiul, obiectivele, considerentele şi constrângerile politice celor din urmă sunt primordiale faţă de cele militare.       Uneori, acţiunea militară nu constituie componenta principală a acţiunii de ansamblu aşa cum se întâmplă în operaţiile umanitare şi drept urmare nici efectivele militare angajate nu constituie elementul principal, chiar dacă ele deţin întâietatea din punct de vedere al forţei şi capacităţii combative. Rezultă faptul că acţiunile militare altele decât războiul se bazează pe reguli de angajare mult mai restrictive decât acţiunile de luptă specifice războiului.
Acţiunile militare altele decât războiul în marea lor majoritate se desfăşoară în afara teritoriului naţional al statului participant, într-un mediu multinaţional. Câteva dintre aceste tipuri de acţiuni se pot desfăşura pe teritoriul naţional, cum ar fi sprijinul acordat autorităţilor civile, combaterea terorismului, acţiunile anti insurgenţă, asistenţa umanitară şi operaţiile de recuperare. Celelalte acţiuni se desfăşoară fie la frontieră, precum controlul armamentelor sau uneori impunerea sancţiunilor, fie pe teritoriul altor state, chiar la distanţe mari faţă de ţara de reşedinţă, cum ar fi cazul unor acţiuni umanitare sau executare unor lovituri cu obiectiv limitat.
Dacă în cazul războiului, unde obiectivele politice direcţionează acţiunile militare doar la nivel strategic, în cazul acţiunilor militare altele decât războiul obiectivele politice deţin supremaţia asupra obiectivelor militare pe care le determină la toate nivelurile, tactic, operativ, strategic.
O altă distincţie a acţiunilor militare altele decât războiul o reprezintă gradul ridicat în care obiectivele politice influenţează operaţiile respective.
În ceea ce priveşte dreptul conflictelor armate în operaţiunile de menţinere a păcii întâlnim două aspecte. Primul aspect încearcă să lămurească dacă soldaţii păcii trebuie să respecte principiile şi normele dreptului războiului. Chiar dacă misiunea lor nu este de a participa la ostilităţile militare ci de a le opri, este evident faptul că aceştia trebuie să aplice dreptul conflictelor armate în special în ceea ce priveşte protecţia victimelor şi asistenţa umanitară a acestora.
Un al doilea aspect, evidenţiază faptul că, pe lângă obligaţia de a-l respecta, forţele de menţinere a păcii au în acelaşi timp dreptul la protecţia oferită de Convenţiile de la Geneva şi de Protocoalele lor adiţionale.
2. Operaţiile de menţinere a păcii
2.1. Generalităţi
Operaţiile de pace pot fi definite ca acţiuni militare care se desfăşoară în sprijinul eforturilor diplomatice, având drept scop stabilirea şi menţinerea păcii şi ajungerea la soluţii politice pe termen lung ale conflictelor.
Aceste operaţii de pace se pot desfăşura în paralel cu diferite acţiuni diplomatice necesare pentru a asigura punerea în aplicare a unor acorduri bilaterale sau multilaterale şi rezolvarea, în final, a conflictelor.
Literatura de specialitate prezintă două tipuri de operaţii de pace: Operaţii de menţinere a păcii şi Operaţii de impunere a păcii.
Operaţiile de menţinere a păcii sunt definite ca fiind acele acţiuni militare ce se desfăşoară cu acordul părţilor implicate în conflict ori dispută, în vederea  monitorizării sau facilitării punerii în aplicare a unui acord  şi  sprijinirii eforturilor diplomatice întreprinse în scopul ajungerii la o înţelegere politică de durată.
Baza legală a desfăşurării operaţiilor de menţinere a păcii o reprezintă capitolul VI din Carta O.N.U., care se referă soluţionarea paşnică a disputelor. În baza prevederilor capitolului VI al Cartei O.N.U. sunt utilizate negocierile, medierea, arbitrajul între părţile aflate în conflict şi mijloacele juridice ale dreptului internaţional. De asemenea, sunt utilizate operaţiile de menţinere a păcii şi sunt stabilite misiunile de observatori O.N.U.
În ceea ce priveşte operaţiile de impunere a păcii acestea sunt definite ca fiind acţiuni de utilizare a forţei militare sau de ameninţare cu utilizarea acesteia, având o autorizare din   partea   unei   organizaţi internaţionale cu vocaţie de securitate pentru a asigura respectarea sau punerea în aplicare a rezoluţiilor sancţiunilor stabilite de către acea organizaţie, în scopul menţinerii sau restaurării păcii şi ordinii.
Baza legală a desfăşurării operaţiilor de impunere a păcii o reprezintă capitolului VII din Carta O.N.U. ce se referă la ameninţările la adresa păcii, violării păcii şi la actele de agresiune. În baza capitolului VII din cartă, Organizaţia Naţiunilor Unite are dreptul să întreprindă acţiunile militare necesare pentru a menţine şi restaura pacea şi securitatea internaţională. Tot  capitolul VII autorizează utilizarea forţelor armate puse la dispoziţia O.N.U. de către statele membre şi utilizarea forţei pentru a asigura respectarea rezoluţiilor O.N.U. de către statele refractare la acestea.
Sunt nenumărate exemple atât de misiuni de menţinere a păcii cât st de misiuni de impunere a păcii, desfăşurate cu succes.
Printre misiunile de menţinere a păcii putem enumera plasarea de observatori O.N.U. în Sinai în 1982 şi misiunea de observatori O.N.U. din Cipru, misiunea de impunere a păcii desfăşurată cu succes a UNITAF executată în Somalia în ultima parte a anului 1992 prima parte a anului 1993, misiunea de impunere a păcii în Bosnia Hertzegovina, stabilită de către Consiliul de Securitate al O.N.U. la  12 decembrie 1996 pentru a succede IFOR (Forţa de Implementare.
Pe lângă cele două tipuri de operaţii de pace, cele de menţinere şi cele de impunere a păcii, trebuie precizate şi: acţiunile de reconstrucţie a păcii. Reconstrucţia păcii presupune acele măsuri luate după încheierea unui conflict, predominante fiind măsurile economice şi diplomatice care au rolul de a repune în stare de funcţionare şi de a întări şi dezvolta infrastructura unei ţări şi instituţii guvernamentale astfel încât să se evite reizbucnirea conflictului.
O măsură complementară operaţiilor de pace o reprezintă diplomaţia preventivă. Aceasta poate fi înţeleasă ca totalitatea măsurilor luate înaintea declanşării unei crize previzibile, pentru a preveni sau limita violenţa. Există situaţii în care diplomaţia preventivă poate fi sprijinită şi făcută mult mai credibilă prin acordarea de sprijin militar, ca de exemplu deplasarea şi desfăşurarea de trupe în  scop preventiv.
În ceea ce priveşte gradul de implicare al O.N.U.,operaţiile de pace sunt de două tipuri: operaţii autorizate de către O.N. U. şi operaţii conduse nemijlocit de către acesta.
Prin operaţii autorizate de către O.N.U. înţelegem acele acţiuni militare în care rolul conducător revine unui stat, care unifică, organizează şi conduce efectiv intervenţia militară a coaliţiei multinaţionale.
Misiunile de pace nu sunt misiuni standard, fiecare operaţie   în   parte   având   caracteristici   de   natură   politică, diplomatică, geografică, economică, culturală şi militară proprii, le deosebesc unele faţă de celelalte.
Trebuie luat în considerare faptul că misiunile de pace se execută pe baza unui mandat sau a unei rezoluţii emise de către Consiliul de Securitate al O.N.U. sau pe baza prevederilor unor tratate regionale, acorduri, ori alte înţelegeri.
În general, mandatul include:  scopul operaţiei,  ţările care vor asigura contingentele militare,  termenii ori condiţiile pe care statul pe teritoriul căruia, se vor desfăşura acţiunile de pace  intenţionează să le impună forţelor ori misiunii de pace,  descrierea clară a drepturilor şi imunităţilor acordate forţelor deplasate pentru operaţii de pace desfăşurate sub jurisdicţia respectivei organizaţii internaţionale,  starea finală şi situaţia strategică la finalul operaţiei.
În ceea ce priveşte schimbarea mandatului, aceasta necesită consensul tuturor ţărilor participante după aprobarea de către organizaţia care 1-a emis.
 
2.2. Forţele multinaţionale de menţinere a păcii
Operaţiunile de menţinere a păcii includ mai multe generaţii de forţe multinaţionale de menţinere a păcii.
O primă astfel de generaţie de forţe pot fi considerate „misiunile de observatori”. Fiind compuse în general din militari, misiunile de observatori nu acţionează ca unităţi militare ci prin indivizi neînarmaţi; ofiţerii observatori ai acordurilor de pace au drept obiectiv constatarea respectării acestora fără a interveni direct atunci când constată violări din partea părţilor la conflict. Acesta este motivul pentru care uneori nu sunt socotite ca fiind „forţe” de menţinere a păcii deoarece nu utilizează mijloace armate în îndeplinirea misiunilor lor       Misiunile observatorilor pot avea fie un termen precizat în timp fie  pot fi autorizate să acţioneze într-o perioadă nelimitată urmând ca încheierea misiunii să se facă printr-o nouă decizie a organului de abilitare.
Principalele sarcini ale observatorilor sunt: urmărirea încetării focului între foştii beligeranţi care au căzut de acord să înceteze ostilităţile; trasarea liniilor de demarcaţie; controlarea respectării acordurilor privind retragerea sau manevra forţelor şi mijloacelor de luptă; asigurarea interzicerii livrărilor ilicite de armament; raportarea pe cale ierarhică a încălcărilor comise; anchetarea eventualelor incidente; intermedierea negocierilor locale de mică importanţă; supravegherea schimbului de prizonieri şi a predării rămăşiţelor părinteşti ale celor decedaţi etc.
O altă  generaţie de forţe multinaţionale de menţinere a păcii sunt „forţele de urgenţă” alcătuite  din subunităţi, unităţi şi mari unităţi militare dotate cu armament individual uşor pe care-1 pot folosi doar în caz de legitimă apărare. Aceste forţe au următoarele misiuni principale: ocuparea unei zone-tampon de protecţie între foştii beligeranţi în scopul asigurării respectării termenilor armistiţiului, separării forţelor şi îngheţării nivelului de înarmare; menţinerea şi, eventual, restabilirea păcii  şi ordinii  constituţionale supravegherea retragerii beligeranţilor, asistarea umanitară a populaţiei civile victimă a conflictului; deminarea unor zone etc. Forţele de urgenţă au în alcătuire unităţi militare combatante şi formaţiuni logistice, de transmisiuni, geniu, aviaţie de transport etc. aflate sub comandamentul unui stat major al organizaţiei internaţionale. În general mandatul de funcţionare este pe 3 luni, el putând să fie reînnoit la 6 luni, 12 luni sau chiar mai mult. De asemenea în compunerea sa se poate regăsi şi o componentă poliţienească sau civilă pentru îndeplinirea misiunilor încredinţate.
O ultimă generaţie o reprezintă acele forţe diferenţiate de cele de dinainte prin faptul că sunt dotate cu mijloace militare complexe mergând până la tancuri, artilerie grea, aviaţie de bombardament; natura ofensivă a acestor armamente nu dezminte însă caracterul defensiv al forţei deoarece mijloacele armate respective nu vor fi folosite decât în sensul asigurării îndeplinirii mandatului încredinţat sau pentru protecţia personalului propriu ori a populaţiei   civile.
Misiunile pe care le îndeplineşte această categorie de forţe multinaţionale, prevenirea conflictelor, restabilirea, menţinerea, consolidarea şi chiar impunerea păcii, determină  ca pe lângă personalul militar foarte diversificat să existe şi un numeros personal civil care îndeplineşte funcţii de negociatori, tehnicieni, poliţie, de asistenţă umanitară, economică, medicală, culturală şi de învăţământ.
Acţionând uneori fără consimţământul părţilor la conflict sau a statului gazdă, aceste forţe se aseamănă foarte mult cu cele de impunere a păcii cu care mai au în comun şi faptul că acţionează într-o întreagă zonă de operaţii, adică pe întreg teritoriul pe care se desfăşoară ostilităţile, fără a separa beligeranţii printr-o zonă-tampon sau a ocupa o zonă demilitarizată.
Clasificarea celor trei forţe de menţinere a păcii se poate realiza după mai multe criterii:
După criteriul  organismului care le creează acestea pot fi forţe de menţinere a păcii create de O.N.U. sau de organizaţii politice regionale (UE, CSI, OSCE), alianţe militare (NATO, UEO) ori  organizaţii cu personalitate juridică neprecizată deplin (Commonwealth).     În funcţie de conţinutul misiunii primite acestea pot fi forţe multinaţionale care îndeplinesc numai obiective militare şi forţe care pe lângă obiectivele militare realizează şi misiuni civile cum ar fi: acordarea asistenţei umanitare; asigurarea asistenţei electorale post conflict; monitorizarea drepturilor omului după demobilizarea părţilor, organizarea unui referendum în condiţiile post-încetării focului; asigurarea ordinii cu efective de poliţie civilă; supravegherea democratizării cu observatorii civili s.a.
Natura conflictului pe care-1 gestionează împarte aceste forţe în forţe de menţinere a păcii care acţionează în cadrul conflictelor armate cu caracter internaţional ori cu caracter neinternaţional existând şi posibilitatea desfăşurării preventive de forţe, înainte de declanşarea propriu-zisă a ostilităţilor.
Pot exista şi alte criterii de clasificare a forţelor multinaţionale de menţinere a păcii după cum există şi posibilitatea combinării categoriilor determinate mai sus.
 
2.3. Organizaţii internaţionale implicate în menţinerea păcii
Principalele organizaţii internaţionale cu responsabilităţi în menţinerea păcii şi a securităţii sunt următoarele:
Organizaţia Naţiunilor Unite (O.N.U.)
În ceea ce priveşte O.N.U., misiunile de pace sunt declanşate atunci când un stat, grup de state sau Secretarul General propun organizarea unei misiuni de menţinere a păcii. În vederea iniţierii unei astfel de misiuni este necesar consimţământul ţărilor afectate de conflict.
Odată cu sfârşitul Războiului Rece s-a sperat că şi ONU va renaşte şi îşi va asuma, după decenii de blocaj datorat veto-urilor superputerilor, în mod real, rolul visat de fondatorii săi în activităţile pentru menţinerea păcii şi securităţii internaţionale, activitatea în mediul internaţional de securitate fiind, în prezent, mult mai periculoasă şi mai pretenţioasă decât cea iniţială, pentru care ONU a fost creată. Lumea în care trăim continuă să fie supusă unor noi şi numeroase ameninţări, alături de foamete, decalaje economice şi inegalităţi sociale. Şi O.N.U. va trebui să ia cele mai eficace măsuri pentru prevenirea şi înlăturarea ameninţărilor împotriva păcii şi stabilităţii, pentru reprimarea oricăror acte de agresiune sau a altor încălcări ale păcii şi să înfăptuiască, prin mijloace paşnice şi în conformitate cu principiile justiţiei şi dreptului internaţional, aplanarea ori rezolvarea diferendelor sau situaţiilor cu caracter internaţional care ar putea duce la o încălcare a păcii.
Necesitatea eficientizării activităţii Organizaţiei Mondiale şi a creşterii rolului său pe plan internaţional este acum mai indispensabilă ca oricând, pentru a contribui la crearea unui sistem mai coerent şi eficient de gestionare a crizelor şi conflictelor, de prevenire a războiului devastator, cu atât mai mult dacă se au în vedere transformările preconizate în Irak. Este, de asemenea, necesară interacţiunea ONU, a organizaţiilor regionale în stabilizarea post-conflictului în problemele Orientului Mijlociu şi Africii, ale Bosniei-Herţegovina, Kosovo şi Georgiei-Abhaziei, în adaptarea la sfidările şi oportunităţile lumii contemporane.
Organizaţia Tratatului Atlanticului de Nord (N.A.T.O.)
NATO, organizaţie creată în anul 1949 ca „Pact militar” între principalele state necomuniste din Europa, Statele Unite ale Americii şi Canada, în conformitate cu art. 51 al Cartei ONU pentru apărarea comună împotriva agresiunii contra unuia din statele membre, activează, încă de la crearea sa, pentru instaurarea unei ordini juste, paşnice şi durabile în Europa.
Operaţiunile de menţinere a păcii în cazul acestei organizaţii se desfăşoară numai sub autoritatea şi mandatul O.N.U. sau O.S.C.E.
Supravieţuind Războiului Rece, Organizaţia şi-a schimbat politica, adoptând succesiv, în 1991 şi 1999, un nou concept strategic, fără a-şi modifica tratatul original, prin îndeplinirea unor noi misiuni ce nu intră sub incidenţa art. 5 al Tratatului de la Washington, actul constitutiv, semnat.
După încheierea Războiului Rece, NATO a continuat să aibă un rol esenţial în întărirea securităţii euroatlantice. Şi, chiar dacă la începutul anilor ’90 s-a pus problema „necesităţii existenţei” acestei alianţe politico-militare, Organizaţia a continuat să se extindă cu noi membri care-i ofereau nu numai un plus de securitate, ci şi avantaje geopolitice evidente.
La Summit-ul NATO de la Praga (21-22 noiembrie 2002), şefii de state şi de guverne din statele membre ai Alianţei au adoptat decizia de a invita un număr de şapte state candidate să înceapă negocierile de aderare la NATO1. Cei 26 de membri actuali ai NATO sunt: Belgia, Bulgaria, Canada, Republica Cehă, Danemarca, Franţa, Germania, Grecia, Islanda, Italia, Luxemburg, Marea Britanie, Estonia, Lituania, Letonia, Norvegia, Olanda, Polonia, Portugalia, România, Slovacia, Slovenia, Spania, Statele Unite ale Americii, Turcia şi Ungaria.
După Summit-ul de la Praga şi cel de la Istanbul (iunie 2004), adaptarea NATO la noile realităţi şi condiţii ale secolului XXI continuă. Se adoptă politica de securitate în afara spaţiului euroatlantic şi trupele NATO încep, în august 2003, misiunea în Afganistan, prima operaţie NATO în afara zonei euroatlantice, odată cu preluarea conducerii forţei internaţionale responsabile de asigurarea securităţii în capitala afgană şi în împrejurimi – ISAF.
De asemenea, anul 2005 inaugurează seria contactelor directe cu înalţii oficiali din ţările africane, intensificarea cooperării în regiunea Africii de Nord şi a Orientului Mijlociu venind în sprijinul procesului iniţiat de Uniunea Europeană pentru îmbunătăţirea situaţiei economice şi sociale a ţărilor din zonă şi al propunerii americane de promovare a democraţiei în aceste regiuni.
Pe cale de consecinţă, în luna iulie 2005, NATO lansează prima misiune pe continentul african, venind în sprijinul Uniunii Africane care a desfăşurat 3.000 de militari şi 49 de membri ai forţelor de poliţie, pentru a pune capăt violenţelor din provincia sudaneză Darfur. Operaţiile lansate de Alianţă au continuat pe tot parcursul anului 2005. Obiectivul misiunii Darfur a fost de asigurare a transporturilor strategice a efectivelor desfăşurate de Uniunea Africană în zona de conflict şi pregătirea ofiţerilor africani de stat major în cadrul Forţei Integrante desfăşurate (DITF), misiune prelungită la cererea oficialilor africani, până în martie 2006.
Mecanismul de concepere a unei misiuni de asigurare a păcii se declanşează prin cererea adresată de un stat sau mai multe Comitetului Înalţilor Funcţionari prin intermediul preşedintelui în exerciţiu.
În ceea ce priveşte O.S.C.E., organizaţie care şi-a propus să joace un rol din ce în ce mai evident în noua arhitectură de securitate europeană, aceasta şi-a prezentat concepţia de securitate în Carta pentru Securitate Europeană.
Potrivit Cartei, O.S.C.E. îşi construieşte relaţiile în conformitate cu conceptele de „securitate comună” şi „securitate comprehensivă”, două modele alternative de securitate în perioada Războiului Rece ghidat de „parteneriat egal, solidaritate şi transparenţă”. „Securitatea fiecărui stat participant – se menţionează în Cartă – este inseparabil legată de securitatea celorlalte state. Ne vom adresa dimensiunilor umană, economică, politică şi militară ale securităţii ca la un întreg”. Între obiectivele sale de securitate se remarcă:
a)      prevenirea conflictelor şi gestionarea conflictelor;
b)     controlul armamentelor, dezarmarea şi măsurile de încredere şi securitate;
c)     cooperarea în plan economic, cultural, umanitar şi ecologic;
d)     găsirea unui model de securitate pentru secolul XXI.
Uniunea Europeană (U.E.)
UE, în prezent un actor emergent de securitate, defineşte şi pune în practică atât o politică externă şi de securitate comună (PESC), cât şi o politică de securitate şi apărare comună (PSAC), ca parte integrantă a PESC, acoperind toate domeniile politicii externe şi de securitate, ale cărei obiective devin tot mai clare: dezvoltarea unui sistem propriu de securitate al Uniunii Europene, reprezentând una dintre cele mai importante probleme ale organizaţiei europene.
Organizaţia Unităţii Africane (O.U.A.)
Organizaţia Unităţii Africane, creată în 1963, se numără printre cele mai reprezentative organizaţii internaţionale regionale, cu competenţe în domeniul menţinerii păcii şi securităţii şi, respectiv, al reglementării paşnice a diferendelor prin negocieri, mediere, conciliere sau arbitraj.
Conform Cartei, Organizaţia este constituită din structuri menite să promoveze acţiuni comune, în vederea realizării unei arii de cooperare regională, respectiv: Adunarea Şefilor de State şi Guverne (organul suprem), însărcinată să coordoneze şi să armonizeze politica generală a organizaţiei[1]; Consiliul Ministerial (Consiliul de Miniştri), alcătuit din miniştrii afacerilor externe sau alţi miniştri desemnaţi de guvernele statelor membre şi Secretariatul general (cartierul general al OSA), cu mai multe departamente specializate: politic, finanţe, educaţie, ştiinţă, cultură, dezvoltare economică şi cooperare, administraţie etc.
În afara acestei structuri, Organizaţia Uniunii Africane mai are ca organ permanent o Comisie de mediere, conciliere şi arbitraj (art. XIX) alcătuită din 21 de membri, aleşi de Adunarea Şefilor de State şi Guverne, pentru un mandat de 5 ani. Statutul Comisiei, adoptat în anul 1964 de Protocolul de la Cairo, face parte integrantă din Cartă. Comisia a fost înfiinţată în anul 1965. Ea este competentă să soluţioneze diferendele ivite numai între statele membre ale organizaţiei, pe baza consimţământului lor anticipat sau de după apariţia diferendului.
În anul 1977, la Conferinţa Şefilor de State şi Guverne din cadrul OUA, s-a decis suspendarea alegerii membrilor comisiei şi s-a desemnat, cu titlu provizoriu, un comitet ad-hoc, compus din reprezentanţi a nouă state plus alţi trei membri, eventual desemnaţi de preşedintele Conferinţei OUA. Aceste organisme au fost folosite în mod frecvent, apelându-se de cele mai multe ori la medierea Conferinţei Şefilor de State şi Guverne din Africa.
Literatura de specialitate relevă faptul că, încă de la constituirea sa, Organizaţia Unităţii Africane se remarcă prin contribuţia pozitivă pe care a avut-o la aplanarea unor conflicte de frontieră (de pildă conflictul de frontieră dintre Algeria şi Maroc) sau la abordarea, pe calea tratativelor, a unor litigii teritoriale din regiune, aşa cum au fost cele dintre Somalia şi Etiopia sau dintre Somalia şi Kenya. Dar dificultăţile înregistrate în asigurarea păcii şi securităţii regionale au impus noi demersuri, astfel că, la Conferinţa OUA de la Cairo, din iunie 1993, s-a adoptat Rezoluţia privind crearea „Mecanismului special de prevenire, gestionare şi soluţionare a conflictelor din Africa”, axat atât pe diplomaţie preventivă, mediere şi bune oficii, cât şi pe intenţia înfiinţării unor forţe speciale OUA de intervenţie[2].
2.4. Mandatul – baza legală a unei misiuni internaţionale
De regulă, mandatul este propus  în raportul Secretarului General înaintat Consiliului de Securitate şi este, în cele mai multe cazuri, un proiect de rezoluţie. După ce rezoluţia este aprobată de Consiliul de Securitate, aceasta devine baza legală a mandatului acordat forţei multinaţionale şi a celorlalte documente juridice care trebuie încheiate. Mandatul este inclus uneori în mai multe rezoluţii ale Consiliului de Securitate funcţie de modul în care a evoluat criza.
În general un astfel de mandat presupune parcurgerea unor etape succesive[3].
Observarea comportamentului părţilor aflate în conflict, având în vedere un număr de paşi:  supravegherea îngheţării operaţiilor pe câmpul de luptă pentru dezangajarea forţelor aflate în conflict, încetarea focului, securitatea transportului prizonierilor, livrarea de ajutoare umanitare; inspectarea zonelor demilitarizate şi supravegherea dezarmării; asigurarea coordonării acţiunilor părţilor în dispută prin intermediul ofiţerilor de legătură; anchetarea actelor de violare a acordurilor; asigurarea cadrului de negociere asupra confruntărilor locale; asigurarea supravegherii graniţelor comunităţilor ameninţate.
Interpunerea între beligeranţii care au căzut de acord să înceteze ostilităţile pentru a ajunge la o reglementare paşnică a conflictului, interpunere ce presupune:efectuarea de patrulări în zonele sensibile;inspectarea vehiculelor sau instalaţiilor care pot conţine armament în mod ilegal;supravegherea retragerii la vechile frontiere;separarea forţelor combatante;stabilirea unei zone-tampon sau a unei zone de separare;stabilirea zonei de limitare a armamentelor şi instalaţiilor militare.
Desfăşurarea preventivă a forţei într-o situaţie potenţial conflictuală pentru realizarea unor obiective ca:prevenirea şi înlăturarea violenţei în zona de responsabilitate;asigurarea protecţiei şi siguranţei convoaielor şi livrărilor de ajutoare umanitare;asistarea  autorităţilor  locale  în  protejarea securităţii minorităţilor ameninţate;asigurarea securităţii şi menţinerii serviciilor indispensabile supravieţuirii populaţiei (apă, electricitate etc.);asigurarea menţinerii şi respectării legii şi ordinii.
Stingerea unui conflict intern prin îndeplinirea următoarelor sarcini:realizarea unei legături între părţi;ajungerea la o încetare a focului prin negocierea unui acord şi transpunerea lui în practică asigurând părţilor informaţii utile şi credibile;mutarea combatanţilor într-un cantonament diferit de cel de bază;impunerea unui sistem de securitate care să permită dezarmarea în siguranţă;stoparea aprovizionării cu armamente din exterior,supravegherea reconstrucţiei poliţiei naţionale şi a forţelor armate.
Asistarea autorităţii civile interimare urmăreşte: menţinerea legii şi ordinii; organizarea şi desfăşurarea alegerilor; transferul puterii, de la cea provizorie la guvernul ales; asigurarea serviciilor esenţiale (apă, electricitate, comunicaţii etc);planificarea şi reconstrucţia apărării naţionale şi poliţiei; reinstalarea refugiaţilor care se întorc; participarea la curăţirea terenurilor minate şi cu proiectile neexplodate.
Protejarea operaţiunilor de asistenţi umanitară presupune: instalarea unor baze umanitare care să prezinte siguranţă, să aibe acces direct la porturi şi aeroporturi (pentru a permite efectuarea transporturilor strategice); asigurarea securităţii populaţiei-victimă la locul livrării ajutoarelor, asigurarea securităţii întregii asistenţe umanitare prin negocierea unor coridoare umanitare şi apărarea acestora cu unităţi militare.
Aplicarea unor interdicţii prin care se urmăreşte: interzicerea manevrelor aeriene, terestre şi navele în zone şi pe rute speciale;garantarea dreptului de trecere în situaţiispeciale; interzicerea traficului aerian prin instituirea unor zone de interdicţie pentru zbor, asigurarea blocadei maritime, coordonarea emisiunilor radioelectronice şi asigurarea accesului la informaţii strategice şi tactice pe baza unor înţelegeri clar formulate.
 
2.5. Tipurile de operaţiuni de menţinere a păcii
Menţinerea  păcii este una dintre multele activităţi întreprinse de Naţiunile Unite şi de asemenea de alţi participanţi internaţionali pentru a menţine pace şi protecţia în întreaga lume. Chiar dacă menţinerea păcii este tema principală a acestui document, este foarte important ca specialiştii să înţeleagă care este legătura dar şi diferenţa acesteia faţă de prevenirea conflictului, concilierea, impunerea păcii în mod forţat şi construirea acesteia.
Prin prevenirea conflictului înţelegem  aplicarea măsurilor structurale şi diplomatice pentru a evita escaladarea tensiunilor intra şi inter statale precum şi a unui conflict violent. În mod ideal, aceasta prevenire ar trebui construită având la bază un avertisment anterior sistematizat, pe informaţii şi pe o analiză atentă a factorilor ce conduc spre conflict. Activităţile prevenirii conflictuale pot include folosirea serviciilor Secretarului General, angrenarea în măsuri preventive, măsuri de construire a încrederii.
Concilierea include, de obicei, măsuri de aplanare a conflictelor în desfăşurare şi cuprinde acţiuni diplomatice ce aduc părţile aflate în conflict la un acord comun de negociere. Secretarul General al Naţiunilor Unite, la cererea Consiliului de Securitate sau a Corpului General sau la iniţiativa sa proprie, poate folosi serviciile sale pentru a facilita moţiunea conflictuală. Conciliatorii pot fi reprezentaţi, de asemenea, de reprezentanţi diplomatici, guverne, grupuri statale, organizaţii regionale sau chiar de Naţiunile Unite. De asemenea, eforturile de conciliere pot fi întreprinse de grupuri neoficiale şi nonguvernamentale sau de către o personalitate proeminenta ce lucrează independent.
Menţinerea păcii este o tehnică formată pentru a prezerva pacea, destul de fragilă, acolo unde lupta a fost oprită, şi pentru a ajuta la implementarea înţelegerii la care au ajuns concilierii. Cu trecerea timpului, menţinerea păcii a evoluat de la un model iniţial militar de a observa încetarea focurilor şi separarea forţelor după războaiele interstatale, până la incorporarea unui model complex a mai multor elemente – militare, poliţiste şi civile – lucrând împreună pentru a ajuta la stabilirea păcii durabile.
Intrarea în vigoare a păcii implica aplicarea unor măsuri coercitive, aceasta făcându-se cu autorizaţia Consiliului de Securitate şi incluzând folosirea forţelor militare. Asemenea măsuri sunt destinate pentru refacerea păcii internaţionale şi a protecţiei în situaţii în care Consiliul de Securitate a determinat existenţa unei ameninţări privind pacea, o întrerupere a păcii sau prezenţa unui act de violenţă. Consiliul de Securitate poate utiliza, acolo unde este cazul, organizaţii regionale şi agenţii pentru acţiuni de întărire, acestea fiind sub autoritatea sa.
Construirea păcii include măsuri destinate să reducă riscul de a începe sau chiar a reîncepe un conflict, prin măsuri de întărire a aptitudinilor naţionale, la orice nivel, privind conducerea conflictuală, şi de asemenea prin mijloace de fundamentare a unei păci durabile şi dezvoltarea acesteia. Construirea păcii este un proces complex, pe termen lung de creare a condiţiilor necesare pentru realizarea acesteia. Aceasta funcţionează prin analizarea cauzelor structurale a unui conflict violent, ce au rădăcini adânci, într-un mod comprehensiv. Măsurile pentru construirea păcii se referă la problemele esenţiale ce afectează funcţionarea societăţii şi a statului şi caută să amplifice capacitatea statului de a duce la bun sfârşit funcţiile esenţiale, într-un mod efectiv şi legitim.
Fig.1 Tipuri de operaţiuni de menţinere a păcii
Literatura de specialitate nu a ajuns la un consens în ceea ce priveşte definirea operaţiunilor de menţinere a păcii. Comitetul Special al operaţiunilor de menţinere a păcii, organism subsidiar al O.N.U. pentru pregătirea şi planificarea unor astfel de activităţi n-a definit acest concept; din documentele sale rezultă implicit (şi nu expres) că activităţile militare desfăşurate de misiunile de observatori şi de forţele de urgenţă instituite de O.N.U. ca unităţi militare fac parte din „operaţiunile de menţinere a păcii”.
Până în acest moment nu a fost formulată o definiţie general valabilă, există însă o definiţie descriptivă conform căreia menţinerea păcii este o operaţiune decisă de Naţiunile Unite sau alt grup de state în scopul restaurării păcii într-o zonă de conflict, operaţiune desfăşurată de unităţi militare care însă nu pot utiliza forţa armată în îndeplinirea sarcinilor lor.
Într-o altă definiţie se afirmă că prin operaţiunile de menţinere a păcii trebuie să înţelegem operaţiunile desfăşurate prin intervenţia paşnică a unui terţ în scopul prevenirii, limitării, moderării sau încetării ostilităţilor interne sau între state; este vorba de intervenţia organizată şi dirijată a unor subiecte de drept internaţional care folosesc pentru stabilirea şi menţinerea păcii forţe militare, poliţieneşti şi civile multinaţionale.
Se apreciază însă că aceste definiţii sunt depăşite; întrucât în documentele O.N.U. dar şi ale O.S.C.E., operaţiunile de menţinere a păcii reprezintă o tehnică ce se extinde atât la posibilităţile de prevenire a conflictelor cât şi la cele de restabilire a păcii cuprinzând diplomaţia preventivă, realizarea păcii (peace-making), menţinerea păcii (peace-keeping), impunerea păcii (peace-enforcement) şt construcţia păcii (peace-building). Acest mod de concepere a asigurării păcii presupune deci o interacţiune între momentele „making” şi „building” adică între fazele de prevenire a unui conflict, de menţinere propriu-zisă a păcii şi de reconstrucţie postconflictuală a stabilităţii sociale.
Întrucât este dificil a găsi demarcaţia dintre  operaţiunile clasice  şi cele actuale,  aceste aspecte au condus la apariţia unui nou concept, acela de „operaţiuni de sprijinire a păcii” care acoperă întreaga gamă definită separat până în prezent-prevenirea conflictelor, realizarea, menţinerea, impunerea şi consolidarea păcii
Din definiţiile prezentate mai sus putem concluzia că operaţiunilor de menţinere a păcii, adică tipurile de acţiuni întreprinse de un subiect de drept internaţional nu au ca element esenţial folosirea forţei armate.
Astfel acţiunile desfăşurate pentru combaterea terorismului internaţional sau pentru asigurarea ordinii interne constituţionale nu se pot încadra în operaţiunile de menţinere a păcii astfel cum au fost definite în sens restrâns.
Operaţiunile de menţinere a păcii sunt extrem de diverse înglobând o gamă de activităţi aproape nelimitată pe plan politic, geografic şi social; din această cauză neexistă un singur tip de misiune ci tipuri de operaţiuni de menţinere a păcii, fiecare misiune fiind unică în felul ei. Se remarcă două dintre cele mai recente tipuri  din ultima generaţie de misiuni:
a) operaţiuni polivalente din Ruanda, Somalia şi fosta Iugoslavie care cuprind atât acţiuni diplomatice preventive şi de desfăşurare preventivă, de restabilire şi menţinere propriu-zisă a păcii, operaţiuni umanitare şi de asigurare a respectării drepturilor omului, de sancţionare a crimelor de război, de reconstrucţie şi asistenţă economică; ele mai sunt denumite şi operaţiuni de sprijinire a păcii (peace support operations);
b) menţinerea păcii în timp de război, tip de operaţiune la care se recurge în perioade dificile şi în care intervenţia se face la momentul oportun al conflictului pentru a asigura condiţii favorabile de eficacitate maximă pe baza unei opinii publice favorabile sprijinirii acţiunii respective.
Operaţiunile de menţinere a păcii pot fi determinate cu exactitate datorită trăsăturilor distinctive ce le caracterizează chiar şi în sensul restrâns al termenului ce se întâlneşte în alte activităţi desfăşurate pe plan internaţional în domeniul păcii şi securităţii internaţionale. Aceste operaţiuni de menţinere a păcii au luat naştere prin Secretariatul O.N.U. şi se referă la următoarele:
– operaţiunile de menţinere a păcii nu se bazează pe cap. VII din Carta O.N.U. şi de asemenea nu se referă la desfăşurarea luptei armate. Mai degrabă se referă la controlarea şi garantarea opririi ostilităţilor pentru favorizarea procesului de restabilire a păcii.
– aceste forţe ce se ocupă cu menţinerea păcii sunt auxiliare O.N.U., dar se bucura de statutul, privilegiile şi imunităţile corespunzătoare. Totodată aceste forţe de menţinere a păcii au competenţa disciplinară şi jurisdicţionala exclusivă asupra contingentelor naţionale pe care le furnizează.
– Membrii ONU furnizează contingente şi materiale pentru forţele de menţinere a păcii, astfel statele membre nu au dreptul de a revendica participarea la o anumită operaţiune.
– competenţa forţei de menţinere a păcii trebuie să aibă un caracter multinaţional şi astfel, de obicei, acestea nu se compun din unităţi ce provin din statele membre ale Consiliului de Securitate şi nici din ţările care pot fi suspectate de a avea un interes special în conflictul care a impus operaţiunea.
– în ceea ce priveşte autoritatea care guvernează forţele de menţinere a păcii, aceasta este desemnată de Adunarea Generală, Consiliul de Securitate sau Secretarul General. Guvernul ţării gazda sau a oricărui alt stat implicat sau participant nu guvernează aceste forţe.
– forţele de menţinere a păcii îşi desfăşoară operaţiunile în mod independent faţă de cele ale statului gazdă, deoarece forţele multinaţionale nu trebuie folosite în rezolvarea unor probleme interne ale statelor şi în niciun caz nu pot fi beligerante într-un conflict intern.
– forţele de menţinere a păcii nu pot folosi violenţa armată decât în cazul unei apărări legitime împotriva unui atac, inclusiv asupra tentativelor de cucerire a poziţiilor pe care le ocupă, prin ordinul comandanţilor legitimi.
Aceste caracteristici nu sunt absolute, ci mai degrabă sunt relative pentru că este posibilă abaterea de la reguli în funcţie de realităţile concrete şi evoluţia situaţiilor interne şi externe.
3. Dreptul internaţional aplicabil în operaţii de menţinere a păcii
Baza juridică a operaţiilor în sprijinul păcii, implicit şi pentru operaţiile de menţinere a păcii, o  reprezintă  Carta  ONU,  semnată  la  26  iunie 1945 şi intrată în vigoare la 24 octombrie 1945. Operaţiile  de  menţinere  a  păcii  sunt  cele  mai importante misiuni ale Naţiunilor Unite.
Carta  ONU  reprezintă  documentul  de  bază pentru  actele  constitutive  ale  multor  organizaţii internaţionale.  În  Articolul  1  se  subliniază,  în mod   clar,   principalul   rol   al   organizaţiei   – „menţinerea  păcii  şi  securităţii  internaţionale” , de  la  crearea  sa,  organizaţia  fiind  chemată  să prevină  disputele  ce  s-ar  fi  putut  transforma  în conflicte armate, să convingă părţile opozante să folosească  masa  de  discuţii  şi  nu  forţa  armată sau   să   ajute   la   restabilirea   păcii,   în   cazul declanşării vreunui conflict.
Operaţiile de menţinere a păcii sunt o parte a operaţiilor   în   sprijinul   păcii   (peace   support operations  –  PSOs).  Operaţiile  în  sprijinul  păcii reprezintă acele operaţii de răspuns la  criză,  multifuncţionale,  conduse  imparţial, conform  principiilor  Cartei  ONU,  desfăşurate, de    regulă,    în    sprijinul    unei    organizaţii internaţionale recunoscute (ONU, UE, OSCE) în scopul păstrării, restaurării sau impunerii păcii.
Aşadar,  articolul  1  din  Carta  ONU prevede  că  unul  din  scopurile  Naţiunilor  Unite este  „să  menţină  pacea  şi  securitatea  internaţională, şi, în acest scop, să ia măsuri colective eficace pentru prevenirea şi înlăturarea ameninţărilor  împotriva  păcii  şi  pentru  reprimarea oricăror acte de agresiune sau altor violări ale păcii şi să înfăptuiască, prin mijloace paşnice şi în    conformitate    cu    principiile    justiţiei    şi dreptului       internaţional,       aplanarea       ori rezolvarea    diferendelor    sau    situaţiilor    cu caracter  internaţional  care  ar  putea  duce  la  o violare a păcii” .
Marea      majoritate      a      literaturii      de specialitate,  în  dezbaterile  despre  menţinerea păcii, aduce ca argument Capitolul VI din Carta ONU.     Acesta     prevede     activităţile     care reglementează rezolvarea paşnică a diferendelor prin  „negocieri,  anchetă,  mediere,  conciliere, arbitraj,    pe    cale    judiciară,    recurgerea    la organizaţii sau acorduri regionale sau prin orice mijloace      paşnice      la      alegerea      părţilor implicate” 10 ,   fără   a   se   prevedea   intervenţia forţelor armate, dar măsuri cu intervenţie armată sunt   prevăzute   în   Capitolul   VII,   în   scopul impunerii păcii.
Nu orice acţiune întreprinsă de un subiect de drept internaţional este o operaţie de menţinere a păcii.   Într-o   accepţiune   largă,   operaţiile   de menţinere a păcii sunt executate pentru sprijinul eforturilor  diplomatice  depuse  pentru  stabilirea şi menţinerea păcii.
Operaţiile   de   menţinere   a  păcii  sunt,   în general,  întreprinse  în  baza  Capitolului  VI  al Cartei   ONU,   care   se   referă   la   soluţionarea paşnică  a  disputelor.  Potrivit  acestui  capitol, sunt  utilizate  negocierile,  medierea,  arbitrajul  între   părţile   aflate   în   conflict   şi   mijloacele juridice ale dreptului internaţional.
4. România în operaţii de menţinere a păcii
În ceea ce priveşte participarea României la operaţiunile multinaţionale de menţinere a păcii aceasta este, mai degrabă, o problemă care ţine de promovarea propriilor interese naţionale, marile puteri neavând niciun amestec în jocul organizaţiilor internaţionale. România, fiind parte integrantă din Europa şi din lume, trebuie să-şi asume responsabilităţile şi îndatoririle şi de asemenea dreptul de a acţiona în cadrul eforturilor internaţionale pentru salvarea păcii şi securităţii internaţionale. Din cauza faptului că România nu-şi poate asigura propria securitate naţională factorii de decizie politică şi militară au conceput un sistem coerent de integrare în sistemul regional şi mondial de asigurare a stabilităţii şi păcii.
Prin participarea armatei române la constituirea forţelor de menţinere a păcii, România îşi materializează politica externă. România doreşte să promoveze interesele sale în lume, dar pentru acest lucru este necesar să participe la crearea păcii. Astfel România nu acţionează doar pe plan intern, ci de asemenea trebuie să ia parte la eforturile internaţionale de pace, securitate şi stabilitate. Oricum în zilele noastre nu ne mai putem gândi la izolare, astfel singura soluţie este aceea de o implicare activă şi eficientă în problemele mondiale deoarece acestea ţin de toată lumea. Astfel participarea armatei române la acţiuni umanitare şi la cele care urmăresc înlăturarea consecinţelor unor catastrofe sau calamităţi, sub egida ONU sau sub responsabilitatea OSCE este una dintre misiunile importante actuale.
România şi-a  lărgit cooperarea cu ONU şi OSCE în domeniul securităţii regionale şi globale şi de asemenea cu forţe multinaţionale sub egida ONU, NATO, UEO sau OSCE. România îşi concretizează voinţa politică de a participa la asemenea acţiuni internaţionale prin notificarea forţelor şi mijloacelor specifice de care dispune şi pe care poate să le angajeze în acţiuni de menţinere a păcii sau umanitare şi prin constituirea, înzestrarea şi pregătirea structurilor militare destinate acestor scopuri.
Necesitatea prezenţei României în operaţiunile de menţinere a păcii a fost demonstrată prin dovedirea pregătirii acesteia odată cu participarea cu efective militare în cadrul forţelor de pace; în acest sens România valorifică ofertele existente, dar şi altele noi de pregătire şi antrenare a propriilor unităţi de menţinere a păcii şi va respecta principiul neparticipării la asemenea acţiuni pe teritoriul anumitor state, cum ar fi, de exemplu, statele din imediata vecinătate.
Totodată prin participarea la operaţiunile de menţinere a păcii a armatei româneşti, aceasta îşi asigură creşterea performanţelor organismului militar românesc de antrenare a acestuia în condiţii cât mai apropiate de cele ale câmpului de luptă, de menţinere a capacităţii operative a unităţilor şi marilor unităţi. Acest lucru este foarte eficace deoarece nu este îndeajuns doar pregătirea teoretică. Ca să nu mai spunem şi faptul că pregătindu-se pentru a pleca într-o astfel de misiune orice unitate militară îşi ridică automat nivelul de performanţă prin intensificarea procesului de instruire.
Un alt motiv pentru care România a luat parte în operaţiunile de menţinere a păcii este acela că forţele armate româneşti au avut posibilitatea de a se familiariza cu structurile militare moderne. Contactul cu alte armate pe timpul operaţiunilor de pace permite adaptarea militarilor români la acţiunile militare multinaţionale, asigură compatibilitatea tehnică şi inter operabilitatea tactică şi de stat major.
Pe de altă parte nu putem să excludem faptul că aceste operaţiuni implică totodată unele riscuri şi dezavantaje, una dintre acestea fiind costurile relativ mari ce vor trebui suportate din bugetul
M.Ap. N, şi a căror rambursare de la O.N.U. este uneori destul de anevoioasă prin multiple mecanisme birocratice. Însă după punerea în balanţă a avantajelor şi a dezavantajelor, s-a ajuns la concluzia că România trebuie să participe activ alături de întreaga comunitate internaţională la operaţiunile de menţinere a păcii, deoarece alternativa neparticipării ar conduce ţara la izolare şi, în consecinţă, la lipsă de securitate.
În concluzie, prin participarea României la acţiunile de păstrare a păcii în cazul organismelor internaţionale aceasta are posibilitatea de a câştiga securitate şi totodată de a-şi crea o imagine favorabilă în lume.
Aceste angajamente asumate de România privind parteneriatul mondial de asigurare a păcii au condus la intensificarea preocupărilor pentru crearea unui cadru juridic adecvat. Doctrina militară a României amintită mai sus prevede în mod clar faptul că angajarea unor efective ale armatei în operaţiuni de pace multinaţionale se va face pe baza aprobării şi a mandatului conferit de autorităţile publice constituţionale naţionale la solicitarea organelor şi organizaţiilor internaţionale abilitate. Deşi cadrul juridic nu are toate componentele de detaliu, România dispune de toate componentele ce vor face ca acest proces să se realizeze în cel mai scurt timp. Constituţia României subliniază că România întreţine şi dezvoltă relaţii paşnice cu toate statele şi relaţii de bună vecinătate, întemeiate pe principiile şi pe celelalte norme general admise ale dreptului internaţional.
Referindu-ne,    în    concret,    la   aspectele juridice   şi   umanitare   în   operaţiile   multinaţionale,   considerăm   că,   aderând   la   tratatele, convenţiile   şi   acordurile   internaţionale   care reglementează ducerea războiului, România şi-a asumat, pe de o parte, respectarea acestora, şi pe de  alta,  responsabilitatea  stabilirii  aliaţilor  săi. Urmărind această linie de conduită, este exclusă posibilitatea   de   a   intra   într-un   conflict   sau parteneriat militar alături de state care nu înţeleg că   aplicarea   dreptului   internaţional   umanitar într-un  război  este  prioritară,  fundamentală  şi ţine de esenţa unei naţiuni civilizate.

